IRPC เตรียมปันผล 0.10 บ./หุ้น XD 4 ก.ย.นี้
IRPC เตรียมปันผล 0.10 บ./หุ้น XD 4 ก.ย.นี้ เคาะวันจ่ายปันผล 19 ก.ย.61
21 ส.ค. 2561

บริษัท ไออาร์พีซี จำกัด (มหาชน) หรือ IRPC เปิดเผยว่า ที่ประชุมคณะกรรมการบริษัทฯ ในการประชุมครั้งที่ 8/2561 วันที่ 21 สิงหาคม 2561 มีมติอนุมัติการจ่ายเงินปันผลระหว่างกาลสำหรับผลประกอบการงวด 6 เดือนแรก ของปี 2561ให้แก่ผู้ถือหุ้นของบริษัทฯ ในอัตรา 0.10 บาทต่อหุ้น รวมเป็นเงินทั้งสิ้นประมาณ 2,043 ล้านบาท หรือคิด เป็นร้อยละ 30 ของกำไรสุทธิงวด 6 เดือนแรกของปี 2561
โดยจ่ายจากกำไรสะสมส่วนที่ยังไม่ได้จัดสรรแบ่งออกเป็น 3 ส่วน คือ เงินปันผลจำนวน 0.04 บาทต่อหุ้น จ่ายจากกำไรสะสมส่วนที่กิจการได้รับยกเว้นภาษีจากสิทธิประโยชน์ BOI ผู้ถือหุ้นประเภทบุคคลธรรมดาไม่ต้องถูกหักภาษี ณ ที่จ่าย และไม่สามารถเครดิตภาษีเงินปันผลได้, เงินปันผลจำนวน 0.03 บาทต่อหุ้น จ่ายจากกำไรสะสมส่วนที่เสียภาษีในอัตราร้อยละ 20 ผู้ถือหุ้น ประเภทบุคคลธรรมดาจะต้องถูกหักภาษี ณ ที่จ่ายในอัตราร้อยละ10 และสามารถเครดิตภาษีเงินปัน ผลได้ในอัตรา20/80 (3) และเงินปันผลจำนวน 0.03 บาทต่อหุ้น จ่ายจากกำไรสะสมที่ไม่ได้รับยกเว้นภาษี ผู้ถือหุ้นประเภทบุคคล ธรรมดาจะต้องถูกหักภาษี ณ ที่จ่ายในอัตราร้อยละ10 และไม่สามารถเครดิตภาษีเงินปันผลได้
ทั้งนี้ บริษัทฯ ได้กำหนดวันกำหนดรายชื่อผู้ถือหุ้นที่มีสิทธิรับปันผล (Record Date) ในวันที่ 5 กันยายน 2561 โดยกำหนดวันที่ไม่ได้รับสิทธิปันผล(XD) ในวันที่ 4 กันยายน 2561 และกำหนดจ่ายเงินปันผลในวันที่ 19 กันยายน 2561